סקעת נולד וגדל בכפר סבא. אביו, אבנר סקעת, הוא צבר ממוצא תימני. אמו, אהובה (לבית שמעון), היא צברית ממוצא עיראקי. בשנת 1987, כשהיה בן 6 החל את דרכו האמנותית כשהשתתף וזכה בפסטיבל שירי הילדים בכפר סבא, "כוכבים לערב - כוכב נולד", בביצוע השיר "אמא הביני". בשנת 1989 השתתף בתפקיד אורח בתוכנית הילדים "פרפר נחמד". בעת לימודיו בתיכון "גלילי" השתתף בלהקת בית הספר. אחיו, דניאל סקעת, אף הוא זמר והשתתף באירוויזיון 2013 כזמר ליווי של הזמרת מורן מזור.